Държавен вестник, бр. 59, 2016 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  59
получаването на проекта на договора за кре­
дит потребителят разполага със срок 14 дни 
да вземе решение за сключване на договора 
за кредит.
(4) В срока по ал. 3 предложението е об­
вързващо за кредитора и потребителят може 
да приеме предложението във всеки момент.
Чл. 10. Информацията и разясненията по 
тази глава се предоставят безвъзмездно на 
потребителя.
Г л а в а  т р е т а
РЕКЛАМА
Чл. 11. (1) Всяка реклама, включително 
всяко търговско съобщение, за кредити за 
недвижими имоти на потребители трябва да 
е ясна, разбираема и четлива.
(2) Рекламата не може да съдържа невярна 
или заблуждаваща информация. Забранява 
се използването на текстове, които може да 
въведат потребителя в заблуждение относно 
предлагането на даден кредит или разходите 
по него.
(3) Всяка реклама на кредити за недвижи­
ми имоти, която посочва лихвен процент или 
друго число, свързано с разходите по кредита, 
трябва да съдържа кратко, ясно и разбираемо:
1. наименованието на кредитора, а когато е 
приложимо за съответния вид кредит, и името 
или наименованието на кредитния посредник;
2. указание, че рекламата се отнася за 
кредит, който се обезпечава с ипотека върху 
недвижим имот или друго сравнимо обез­
печение, когато е приложимо за съответния 
вид кредит;
3. лихвения процент, приложим към креди­
та, с изрично посочване дали е фиксиран или 
променлив или комбинация от двата, заедно 
с подробна информация за всички разходи, 
включени в общите разходи по кредита за 
потребителя;
4. общия размер на кредита;
5. годишния процент на разходите по 
кредита;
6. срока на договора за кредит;
7. размера на погасителните вноски;
8. общата сума, дължима от потребителя;
9. броя на погасителните вноски;
10. предупреждение, че възможните движе­
ния в обменния курс на чуждестранна валута 
може да се отразят върху размера на общата 
сума, дължима от потребителя; изискването 
не се прилага за кредити, предлагани в евро 
на потребител, чийто доход е в левове, и за 
кредити, предлагани в левове на потребител, 
чийто доход е в евро.
(4) Информацията по ал. 3, т. 3 – 9 се по­
сочва чрез представителен пример.
(5) Информацията по ал. 3 се предоставя 
на потребителя с еднакъв по размер, вид и 
формат шрифт с информацията за приложи­
мия по договора за кредит лихвен процент.
(6) Когато сключването на договор за пре­
доставяне на допълнителна услуга е задължи­
телно условие за получаването на кредита или 
за получаването му при предлаганите условия 
и стойността на която не може да бъде опре­
делена предварително, рекламата посочва по 
ясен, разбираем и лесен за отличаване начин 
необходимостта от сключването на договор 
за предоставяне на тази допълнителна услуга 
заедно с ГПР по кредита.
(7) Информацията по ал. 3 и 6 трябва да 
бъде разбираема, четлива и/или ясно произ­
несена съобразно използваното средство за 
реклама.
(8) За рекламата се прилагат и разпоред­
бите на чл. 68б – 68м от Закона за защита на 
потребителите.
Г л а в а  ч е т в ъ р т а
ПАКЕТНИ ПРОДАЖБИ И ОБВЪРЗВАЩИ 
ПРАКТИКИ
Чл. 12. (1) Кредиторът има право да пред­
лага пакетни продажби.
(2) Кредиторът има право да използва 
обвързващи практики само в случаите, при 
които като условие за получаване на кредита 
кредиторът изисква от потребителя, от негов 
съпруг, роднина по права или по съребрена 
линия до втора степен включително или от 
лице, с което съжителства трайно, да:
1. открие или да поддържа разплаща­
телна или спестовна сметка, чието основно 
предназначение е натрупването на средства 
за погасяването и обслужването на креди­
та, набиране на средства за получаване на 
кредит или предоставянето на допълнително 
обезпечение за кредитора в случай на неиз­
пълнение, или
2. закупи или да поддържа инвестиционен 
или индивидуален пенсионен продукт, чието 
основно предназначение е осигуряването на 
доход след пенсиониране на инвеститорите, 
но също служи и за предоставяне на допъл­
нително обезпечение за кредитора в случай 
на неизпълнение или за натрупването на 
капитал за погасяването и обслужването 
на кредит или за набирането на средства за 
получаване на кредит.
(3) Когато като условие за получаване на 
кредита кредиторът изисква от потребителя 
да сключи договор за застраховка, кредиторът 
е длъжен да приема освен застрахователните 
полици на застрахователя, с който той работи, 
и полиците на застрахователи по смисъла 
на Кодекса за застраховането, с които той 
не работи, но които осигуряват равностойно 
покритие.